Tukkie-treurmare duur voortMaties het vir Tukkies in Stellenbosch geklop. Foto: Twitter. Dit is neusie verby vir Tukkies in vanjaar se Varsitybeker-toernooi nadat die Pretorianers hul vyfde nederlaag op ŉ streep gely het. Maties het die verdedigende kampioenspan met 46 – 35 in Stellenbosch geklop. Tukkies kan nou nie meer vir die toernooi se uitkloprondes kwalifiseer nie. Maties: Drieë: Waqar Solaan, Grant de Jager, Matthew van Schalkwyk, Jacques Rossouw en Simon Miller. Doelskoppe: Jurie Mathee (4). Strafskoppe: Mathee (4). Tukkies: Drieë: Allister Williams, Zander Reynders, Zandré Kruger, Walter Visser en Bayanda Ngubane. Doelskoppe: Walter Visser (3) en Clyde Lewis. Grand De Jager is a loaded weapon! The @MatiesSport centre reads it beautifully, pulls the trigger and shoots through the middle to score under the posts.#RugbyThatRocks pic.twitter.com/UbiTuS8P2H — Varsity Cup (@varsitycup) March 20, 2023 Ikeys swaai die septer teen Wits In Kaapstad het die Ikeys vir Wits met 46 – 19 verrinneweer. Die tuisspan het ses drieë teenoor die drie van die besoekers gedruk om die wedstryd oortuigend te wen. Ikeys het sommer vanuit staanspoor die septer geswaai om ֹŉ rustydvoorsprong van 34 – 7 op te bou. Die Kapenaars beklee nou die derde plek op die amptelike punteleer. Ikeys: Drieë: Tom Nell, Sipho Dyonase, Ntokozo Makhaza, Duran Koevort, Enos Ndiao en Rihaz Fredericks. Doelskoppe: Makhaza (5). Wits: Drieë: Setshaba Mokoena, Azakhiwe Afrika en Mark Snyman. Doelskop: Gerswin Mouton. Pukke vlieg weer hoog Die NWU-Pukke, of die Arende soos wat hulle deesdae bekendstaan, het sy plek bo-aan die punteleer verstewig met ŉ goeie vertoning teen die Ixias. Die Potchefstroomse studente het die wedstryd met 45 – 28 gewen met Matthew Fortuin wat twee drieë gedruk het. NWU-Pukke: Drieë: Matthew Fortuin (2), Ntobeko Shezi, Vernon Paulo en Aphelele Madaka. Doelskoppe: Zinedine Robinson en Martin Venter. Strafskoppe: Robinson en Venter. Ixias: Drieë: Jacobus Cloete, Jandré de Beer, Matthew Sekele en Asekho Marubela. Doelskoppe: Tyler Sefoor (4). FULL TIME in Potch & @theNWU Eagles squash the Ixias comeback to remain top of the log. A great contest between the top two teams. Don't b surprised if they meet again in the playoffs. FNB NWU 45- 28 FNB CUT#RugbyThatRocks proudly brought to you by FNB, Steers and Suzuki. pic.twitter.com/8cQdCxXU7Z — Varsity Cup (@varsitycup) March 20, 2023 UJ klop Shimlas met een punt ŉ Hengse kragonderbreking in Bloemfontein het die Shimlas nie ontspoor nie en hulle het vir UJ met 31 – 30 geklop. Die Bloemfonteiners het ŉ rustydvoorsprong van nege punte geniet, maar die Johannesburgers het goed in die daaropvolgende helfte terugbaklei. In die doodsnikke van die wedstryd was daar net een punt verskil tussen die twee spanne, maar die tuisspan het sterk gestaan om sy derde wedstryd van die toernooi te wen. Shimlas: Drieë: Siviwe Zondani (2), William Moffat en Litha Nkula. Doelskoppe: Nkula (2). Strafskop: Nkula. UJ: Drieë: Christiaan Pretorius (2), Prince Nkabinde en Kelvin Kanenungo. Doelskoppe: Rowan Malgas (2). Scenes at the game as the lights go off! Shimla fans have their phones out. #RugbyThatRocks pic.twitter.com/FKgdf64jhY — UFS (@UFSweb) March 20, 2023